Προς κάθε ενδιαφερόμενο,

Επισυνάπτεται το Δελτίο Τύπου του Δικτύου Νησιωιτκών Επιμελητηρίων της Ευρωπαϊκής Ένωσης- INSULEUR σχετικά με τη Γενική Συνέλευση του Δικτύου και το Forum, τα οποία πραγματοποιήθηκαν την 24η και 25η Οκτωβρίου 2019 στο Gozo της Μάλτας.

Κατά τη διάρκεια της Γενικής Συνέλευσης στις 24 Οκτωβρίου, η οποία ήταν αποκλειστικά για τα μέλη του INSULEUR, συζητήθηκαν θέματα όπως η «Γαλάζια Ανάπτυξη και Νησιά» (“Blue Growth and Islands”), φορολογικές ρυθμίσεις στα νησιά, και το μεταναστευτικό φαινόμενο. Παράλληλα, κατατέθηκε πρόταση για την πραγματοποίηση αναθεωρήσεων του πλαισίου κρατικών ενισχύσεων προκειμένου να στοχεύει αποτελεσματικότερα στις νησιωτικές ανάγκες, ενώ το θέμα του φετινού Forum του INSULEUR, που πραγματοποιήθηκε στις 25 Οκτωβρίου, ήταν «O Ψηφιακός Μετασχηματισμός των Ευρωπαϊκών Νησιών».